
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 841 


11 Σεπτεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της αριθμ. 50485/30.8.1990 Υπουργι¬ 
κής απόφασης «Σύσταση και συγκρότηση της Κε¬ 
ντρικής Γνωμοδοτικής Επιτροπής του άρθρου 8 του 
Ν. 1892/1990 και καθορισμός της διαδικασίας λει¬ 


τουργίας της», όπως τροποποιήθηκε και συμπληρώ¬ 
θηκε μεταγενέστερα. 1 

Καθορισμός θέσεων Πρακτικής άσκησης σπουδαστών 
Τ.Ε.Ι. Τμήματος Κοινωνικής Εργασίας Τ.Ε.Ι. Αθή¬ 
νας . 2 

Ρύθμιση ληξιπρόθεσμων Οφειλών προς ΟΕΚ εργατοϋ¬ 
παλλήλων Ν. Μεσσηνίας. 3 

Προσθήκη διατάξεων στα άρθρα 4, 5 και 31 του Κανο¬ 
νισμού «Περί προϋποθέσεων παροχής κατοικίας και 

δανείων υπό του ΟΕΚ.». 4 

Καθορισμός εξόδων κηδείας των δημοσία δαπάνη κη- 

δευομένων. 5 

Κατάρτιση και ψήφιση του Οργανισμού Εσωτερικής 
Υπηρεσίας της Δημοτικής Πινακοθήκης Ρόδου Ν. 

Δωδεκανήσου . 6 

Σύσταση Επιτροπής Δημοτικού Συμβουλίου Χρυσόβων 

Κοιν. Σιβίστας Ν. Ευρυτανίας . 7 

Ορισμός μελών Διοικητικής Επιτροπής Στρατιωτικών 
Επιτάξεων. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 30231/ΔΙΟΕ 1884 (1) 

Τροποποίηση της αριθμ, 50485/30.8.1990 Υπουργικής 
απόφασης «Σύσταση και συγκρότηση της Κεντρικής 
Γνωμοδοτικής Επιτροπής του άρθρου 8 του Ν. 1892/ 
1990 και καθορισμός της διαδικασίας λειτουργίας 
της», όπως τροποποιήθηκε και συμπληρώθηκε μετα¬ 
γενέστερα. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α/26.7.1985) και 


(ΦΕΚ 154/τ.Α/10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως 23 αυτού (ΦΕΚ 101/τ.Α/31.7.90) όπως τροποποιή¬ 
θηκε και συμπληρώθηκε με το Ν. 2234/1994 (ΦΕΚ 142/ 
τ.Α/31.8.94). 

γ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α/14.4.1993). 

2. Την αριθμ. 50485/30.8.1990 Υπουργική απόφαση 

για την σύσταση και συγκρότηση της Κεντρικής Γνωμοδο¬ 
τικής Επιτροπής του άρθρου 8 του Ν. 1892/1990 και κα¬ 
θορισμός της διαδικασίας λειτουργίας της, όπως τροπο¬ 
ποιήθηκε και συμπληρώθηκε με τις αριθμ. 59426/ΔΙΟΕ 
1095/21.9.1994, 43321 /15.10.1994, 60174/ΔΙΟΕ 

1153/22.11.1994, 76117/ΔΙΟΕ 1465/28.12.1994, 
39315/ΔΙΟΕ 593/24.5.1995, 18588/ΔΙΟΕ 

1686/29.5.1996 & 22361/ΔΙΟΕ 1748/19.7.96 υπουργι¬ 
κές αποφάσεις, 

3. Τα έγγραφα των αρμοδίων φορέων, 

4. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε το άρθρο 5 της αριθμ. 50485/ 
30.8.1990 υπουργικής απόφασης «Σύσταση και συγκρό¬ 
τηση της Κεντρικής Γνωμοδοτικής Επιτροπής του άρθρου 
8 του Ν. 1892/1990 και καθορισμός της διαδικασίας λει¬ 
τουργίας της» όπως τροποποιήθηκε και συμπληρώθηκε 
με τις αριθμ. 59426/ΔΙΟΕ 1095/21.9.1994, 43321/ 
15.10.1994, 60174/ΔΙΟΕ 1153/22.11.1994, 76117/ 
ΔΙΟΕ 1465/28.12.1994. 39315/ΔΙΟΕ 593/24.5.1995, 
18588/ΔΙΟΕ 1686/29.5.1996 & 22361/ΔΙΟΕ 1748/ 
19.7.96 υπουργικές αποφάσεις, ως προς τα μέλη της με 
στοιχεία 10 & 14, ως εξής: 

10. Νικόλαο Βαγιονή, Επιστημονικό ερευνητή, εκπρό¬ 
σωπο του ΚΕΠΕ ως αναπληρωματικό μέλος, σε αντικατά¬ 
σταση του Γεωργίου Κάτσου. 

14. Κων/νος Συρρή, εκπρόσωπο της Εμπορικής Τράπε¬ 
ζας, ως τακτικό μέλος σε αντικατάσταση του Κων/νου Δε- 
δούση. 

Άρθρο 2 

Κατά τα λοιπά ισχύουν οι διατάξεις της 50485/ 
30.8.1990 Υπουργικής απόφασης, όπως αυτή τροποποιή¬ 
θηκε και συμπληρώθηκε. 

2, Η ισχύς της παρούσης απόφασης αρχίζει από την δη- 

μοσίευσή της στην Εφημερίδα της Κυβερνήσεως. 

Αρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1996 

ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

-4- 

Αριθ.Ε5/2155 (2) 

Καθορισμός θέσεων Πρακτικής άσκησης σπουδαστών 
Τ.Ε.Ι. Τμήματος Κοινωνικής Εργασίας Τ.Ε.Ι. Αθήνας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ'. του Ν. 
1351/83 (ΦΕΚ 56/Α’) «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις», 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(154/Α’). 

3. Τις διατάξεις της παρ. 1 του άρθρου 11 του Ν. 
2327/95 (ΦΕΚ 156/Α'). 

4. Τις διατάξεις του εδαφίου α', της παρ. 3 του άρθρου 
22, του Ν. 2362/95 (ΦΕΚ 247/Α'). 

5. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στις παρ, 3 και 4 της παρούσας απόφασης, στις οποίες 
επίσης αναφέρεται και η εγγραφή πίστωσης στον οικείο 
προϋπολογισμό για την κάλυψή της. 

6. Την αριθμ. Δ.Υ. 3α/158/96 (ΦΕΚ 69/Β’) απόφαση 
του Πρωθυπουργού και του Υπουργού Υγείας και Πρό¬ 
νοιας «Ανάθεση αρμοδιοτήτων στους Υφυπουργούς 
Υγείας και Πρόνοιας», αποφασίζουμε: 

1. Καθορίζουμε τον αριθμό θέσεων πρακτικής άσκησης 
στο επάγγελμα σπουδαστών Τ.Ε.Ι., Τμήματος Κοινωνικής 
Εργασίας, της Σχολής Επαγγελμάτων Υγείας και Πρόνοιας 
του Τ.Ε.Ι. Αθήνας σε υπηρεσίες του Δημοσίου Τομέα, Ορ¬ 
γανισμούς, Ν.Π.Δ.Δ. κ.λ.π., όπο)ς ειδικότερα παρουσιάζο¬ 
νται στους παρακάτω πίνακες: 

ΠΙΝΑΚΑΣ 


Α/Α 

Κέντρα Πρακτικής Άσκησης 
σπουδαστών Τμήματος 

Κοινωνικής Εργασίας 

Αριθμός 
θέσεων 
ανά ΤΕΙ 



ΑΘΗΝΑΣ 

1. 

ΚΟΙΝ. ΥΠΗΡ. ΝΟΣ/ΜΕΙΟΥ ΠΑΙΔΩΝ 
«Π. ΚΑΙ Α. ΚΥΡΙΑΚΟΥ» 

1 

2. 

ΚΟΙΝ. ΥΠΗΡ. ΑΙΓΙΝΗΤΕΙΟΥ 
ΝΟΣ/ΜΕΙΟΥ ΑΘΗΝΩΝ 

1 

3. 

ΚΟΙΝ. ΥΠΗΡ. ΝΟΣΟΚΟΜΕΙΟΥ 
«ΣΩΤΗΡΙΑ» 

1 

4. 

ΚΟΙΝ. ΥΠΗΡ. ΝΟΜ. ΝΟΣ. 

1 


ΕΔΕΣΣΑΣ 

5. ΚΟΙΝ. ΥΠΗΡ. ΠΕΡ. ΓΕΝ. ΝΟΣ, 1 

ΕΥΑΓΓΕΛΙΣΜΟΣ 

6. ΚΟΙΝ. ΥΠΗΡ. ΠΕΡ. ΓΕΝ. ΝΟΣ. 1 

ΒΟΛΟΥ «ΑΧΙΛΟΠΟΥΛΕΙΟ» 

7. ΚΟΙΝ. ΥΠΗΡ. ΨΥΧΙΑΤΡ. ΝΟΣ. 1 

ΑΤΤΙΚΗΣ 

8. ΚΕΝΤΡΟ ΨΥΧ. ΥΓΙΕΙΝΗΣ 2 

9. ΚΕΝΤΡΟ ΨΥΧΙΚΗΣ ΥΓΕΙΑΣ 1 

ΠΕΡΙΣΤΕΡΙΟΥ 

10. ΚΕΝΤΡΟ ΠΑ1ΔΟΨΥΧΙΚΗΣ 1 

ΥΓΙΕΙΝΗΣ 1ΚΑ 

11. ΕΤΑΙΡΕΙΑ ΠΡΟΣΤΑΣΙΑΣ 2 

ΑΝΗΛΙΚΩΝ ΑΘΗΝΩΝ 

12. ΕΟΠ ΚΕΦΟ Δ. ΠΟΛΙΧΝΗΣ 1 

13. ΕΣΤΙΑ ΕΙΔΙΚΗΣ ΕΠΑΓ/ΚΗΣ 1 

ΑΓΩΓΗΣ 

14. ΧΕΝ ΑΘΗΝΩΝ 1 

15. ΣΩΦΡΟΝΙΣΤΙΚΟ ΙΔΡΥΜΑ 1 

ΑΝΗΛΙΚΩΝ ΚΟΡΥΔΑΛΛΟΥ 

16. Κ.Ε.Κ.Υ.Δ. ΧΑΛΑΝΔΡΙΟΥ 1 

17. ΙΔΡΥΜΑ ΕΡΕΥΝΩΝ ΓΙΑ ΤΑ ΠΑΙΔΙΑ 1 

18. Δ/ΝΣΗ ΚΟΙΝ. ΠΡΟΝΟΙΑΣ 1 

Ν. ΚΟΡΙΝΘΙΑΣ (24/7/95-24/1/96) 

19. ΕΙΔΙΚΗ ΕΠΑΓ/ΚΗ ΣΧΟΛΗ 1 

«ΑΓ. ΒΑΡΒΑΡΑ» (18/9/95-29/9/95) 

20. ΕΟΠ ΚΕΦΟ Δ. ΠΕΡΙΣΤΕΡΙΟΥ 1 


2. Η πρακτική άσκηση στο επάγγελμα των σπουδστών 
Τ.Ε.Ι. Τμήματος Κοινωνικής Εργασίας, διαρκεί έξι (6) μή¬ 
νες από 1.4.96 έως 30.9.96. 

3. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Τ.Ε.ΕΙ. Αθή¬ 
νας, ύψους 7.063.440 δρχ., (10 θέσεις χ 61.960 χ 6 μή¬ 
νες), περίπου για το τρέχον οικονομικό έτος και 743.520 
δρχ. περίπου ανά σπουδαστή για κάθε ένα από τα επό¬ 
μενα οικονομικά έτη*. 

Για την ανωτέρω δαπάνη έχει εγγραφεί πίστωση στον 
προϋπολογισμό του Τ.Ε.Ι. Αθήνα, ύψους 140.000.000 
δρχ. με τα στοιχεία ΚΑΕ 0289 «Διάφορες αποζημιώσεις 
που δεν κατονομάζονται ειδικά» και ΚΑΕ 0521 «Εισφορές 
στο Ι.Κ.Α.». 

* Διευκρίνηση: Το ύψος της δαπάνης για τα επόμενα οι¬ 
κονομικά έτη υπολογίζεται κατά μονάδα, γιατί αυξομειώ- 
νεται ο αριθμός των σπουδαστών ανά εξάμηνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1996 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Α, ΠΑΠΑΔΟΠΟΥΛΟΣ Γ. Α. ΠΑΠΑΝΔΡΕΟΥ 

ο ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

θ. ΚΟΤΣΩΝΗΣ 

Αριθ. 50520 (3) 

Ρύθμιση ληξιπρόθεσμων οφειλών προς ΟΕΚ εργατοϋπαλ¬ 
λήλων Ν. Μεσσηνίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Ν. Δ/τος 2963/54 «Περί ιδρύσεως 
Αυτονόμου Οργανισμού Εργατικής Κατοικίας». 

2) Τις διατάξεις του Κανονισμού «Περί προϋποθέσεων 
παροχής και δανείων υπό του Ο.Ε.Κ.». 

3) Το άρθρο 9 του Ν. 1849/1989. 

4) Την παρ. 2 του άρθρου 2 του Ν. 2336/1995. 

6) Την απόφαση του πήρε το Διοικητικό Συμβούλιο του 
Οργανισμού Εργατικής Κατοικίας (Ο.Ε.Κ.) κατά τη συνε¬ 
δρίασή του αριθ. 46 της 18 Ιουλίου 1996 και την υπέβαλε 
με το αριθ. 25825/1878/19.7.1996, έγγραφο του ΟΕΚι 

7) Το άρθρο 20 παρ. 3 και το άρθρο 21 παρ. 4 του Ν. 
1558/85 (ΦΕΚ 137/Α/85). 

8) Το Π.Δ. 26/96 (ΦΕΚ 18/Α/96). 

9. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Η καταβολή των πάσης φύσεως ληξιπρόθεσμων οφει¬ 
λών προς τον Ο.Ε.Κ. των εργατοϋπαλλήλων του Ν. Μεσ¬ 
σηνίας, που υπήρχαν μέχρι 30.4.1994 και μετατοπίσθη¬ 
καν χρονικά κατά τρία έτη, με βάση την παρ. 8 του άρθρ. 2 
του Ν. 2336/95 (ΦΕΚ 189/τ.Α’) ρυθμίζεται κατόπιν αιτή- 
σεως του οφειλέτου, προς τον Οργανισμό Εργατικής Κα¬ 
τοικίας, η οποία θα κατατεθεί μέχρι 30.4.1997, σε εικοσι- 
τέσσερις (24) άτοκες μηνιαίες δόσεις. 

Η πρώτη δόση θα καταβληθεί την 1.5.1997. 

Σε περίπτωση μη πληρωμής τριών συνεχόμενων δό¬ 
σεων, η παραπάνω ρύθμιση παύει ισχύουσα και τα οφειλό- 
μενα καθίστανται απαιτητά, εφαρμοζομένων των διατά- 
ξεΐον περί εισπράξεως δημοσίων εσόδων. 

Η παρούσα να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 14 Αυγούστου 1996 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΧΡ. ΠΑΧΤΑΣ ΑΛ. ΠΑΠΑΔΟΠΟΥΛΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 50635 (4) 

Προσθήκη διατάξεων στα άρθρα 4, 5 και 31 του Κανονι¬ 
σμού «Περί προϋποθέσεων παροχής κατοικίας και δα¬ 
νείων υπό του ΟΕΚ.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις των άρθρων 2, 4 και 6 του Ν. Δ/τος 
2963/54 «Περί ιδρύσεως Αυτονόμου Οργανισμού Εργατι¬ 
κής Κατοικίας». 

2) Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.». 

3) Τις αποφάσεις που πήρε το Διοικητικό Συμβούλιο του 
Οργανισμού Εργατικής Κατοικίας (Ο.Ε.Κ.) κατά τις συνε¬ 
δριάσεις του αριθ. 35 της 6.6.1996,38 της 17.6.1996,53 
της 29.8.1996 και 54 της 2.9.1996 και τις υπέβαλε με τα 
αριθ. 26891 /3977/29.8.1996 και 27051 /4114/5.9.1996 
έγγραφα του ΟΕΚ. 


4) Την αριθ. 50614/1996 απόφασή μας. 

5) Το άρθρο 27 του Ν. 2081/1992 και 29Ατου Ν. 1558/ 
1985 και το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολογι¬ 
σμού του ΟΕΚ, αποφασίζουμε: 

Κυρώνουμε τις αποφάσεις του Δ.Σ. του ΟΕΚ που πήρε 
στις συνεδριάσεις του αριθ. 35/96, 38/96, 53/96 και 
54/96 και εγκρίνουμε, στον Κανονισμό «περί προϋποθέ¬ 
σεων παροχής κατοικίας και δανείων υπό του Ο.Ε.Κ.», 

α) να προστεθεί παράγραφος 8 στο άρθρο 4 και παρά¬ 
γραφος 4 στο άρθρο 5 αυτού, όπως παρακάτω: 

«Η παρούσα τροποποίηση να ισχύει για τα προγράμματα 
που θα εξαγγελθούν από τη δημοσίευση της σχετικής 
Υπουργικής Απόφασης στην Εφημερίδα της Κυβερνή¬ 
σεως.» 

β) να προστεθεί παράγραφος 8 στο άρθρο 31 αυτού, 
όπως παρακάτω: 

«Η παρούσα τροποποίηση ισχύει για τις απογραφές για 
κλήροκίη κατοικιών που θα γίνουν μετά τη δημοσίευση της 
Υπουργικής απόφασης και δεν ισχύει για τις απογραφές 
που προηγήθηκαν αυτής.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΔΥ5α/οικ. 5396 (5) 

Καθορισμός εξόδων κηδείας των δημοσία δαπάνη κηδευ- 
ομένων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 

ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α. Του Ν. 409/76 άρθρο 1 παρ. 3 «περί καθορισμού κα¬ 
τηγοριών προσώπων δυναμένων να κηδευθώσι δημοσία 
δαπάνη» (ΦΕΚ 209/Α/1976). 

β. Την αριθμ. 5031 /29.6.90 Κοινή Απόφαση (ΦΕΚ 414/ 
Β/5.7.90) «περί καθορισμού κατηγορίας προσώπων που 
μπορεί να κηδευθούν με δημοσία δαπάνη». 

γ. Την αριθμ. 1/23.9.92 εγκύκλ. της Γραμματείας του 
Υπουργικού Συμβουλίου. 

2. Το γεγονός ότι, από την παρούσα απόφαση προκα- 
λείται δαπάνη σε βάρος του Κρατικού Προϋπολογισμού 
για το οικ. έτος 1996, το ύψος της οποίας δεν μπορεί να 
προσδιορισθεί, αποφασίζουμε: 

1. Καθορίζουμε για το έτος 1996 το ανώτερο ύψος των 
εξόδων κηδείας που θα χορηγείται για αποθνήσκοντα 
άτομα, εμπίπτοντα στις κατηγορίες που ορίζονται στο άρ¬ 
θρο 1 παρ. 3 του Ν. 409/76 ως ακολούθως: 

α. Α\ Κατηγορία: Μέχρι του ποσού των 500.000 δρχ. 
Κατ’ εξαίρεση τα έξοδα κηδείας των κηδευομένων δημο¬ 
σία δαπάνη Πρωθυπουργών Κοινοβουλευτικών Κυβερνή¬ 
σεων και Προέδρων Βουλής, καθώς και των ατόμων που 
κηδεύονται με τιμές Πρωθυπουργού, ορίζονται μέχρι του 
ποσού των πραγματικών εξόδων και πάντως όχι πάνω από 
2.000.000 δρχ. 

β. Β\ Κατηγορία: Μέχρι του ποσού των 400.000 δρχ. 

γ. Γ’. Κατηγορία: Μέχρι του ποσού των 300.000 δρχ. 

δ. Δ'. Κατηγορία: Μέχρι του ποσού των 250.000 δρχ. 

2. Για τα άτομα των πιο πάνω κατηγοριών που πεθαί¬ 
νουν στο εξωτερικό και μεταφέρονται στην Ελλάδα και 

αντίστροφα, χορηγείται πέρα από τα έξοδα της κηδείας 
της προηγούμενης παραγράφου και ποσό μέχρι 200.0(Χ) 
δρχ. για την αντιμετώπιση εξόδων κατασκευής ειδικού φε- 
ρέτρου, ταρίχευσης και μεταφοράς σωρού. 

3. Η κοινή Απόφαση 1273/8.12.86 (ΦΕΚ 856/1986) 
που καθορίζει τα δικαιολογητικά εξόδων κηδείας εξακο¬ 
λουθεί να ισχύει. 

4. Η παρούσα ισχύει από την δημοσίευση στην Εφημε¬ 
ρίδα της Κυβερνήσεως και μέχρι εκδόσεως νεωτέρας 
κατά το επόμενο έτος. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 5 Σεπτεμβρίου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Β.ΣΚΟΥΡΗΣ Α. ΠΑΠΑΔΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Α. ΠΕΠΟΝΗΣ 

-♦- 

Αριθ. 18132/95 (6) 

Κατάρτιση και ψήφιση του Οργανισμού Εσωτερικής Υπη¬ 
ρεσίας της Δημοτικής Πινακοθήκης Ρόδου Ν. Δωδεκα- 

νήσου. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί 
κυρώσεως του κώδικος περί καταστάσεως προσωπικού 
Οργανισμών Τοπικής Αυτ/σης» σε συνδυασμό με τις 
όμοιες του άρθρου 8 του Νόμου 2307/95. 

2. Τις όμοιες του Ν. 1586/86 «βαθμολογική διάρθρωση 
των θέσεων του Δημοσίου, ΝΠΔΔ και ΟΤΑ και άλλες δια¬ 
τάξεις». 

3. Την οικονομική κατάστασή του ... και τις πραγματικές 
ανάγκες σε προσωπικό αυτού, όπως προκύπτουν από τα 
στοιχεία του φακέλλου. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 37 του Ν. 2190/94, που διατυπώ¬ 
θηκε στο άριθ. 1/96 πρακτικό του, θέμα 17ο. 

5. Την αριθ. 16/95 απόφαση του Διοικητικού Συμβου¬ 
λίου της Δημοτικής Πιν/κης Ρόδου περί κατάρτισης και 
ψήφισης του Ο.Ε.Υ. της Δημοτικής Πινακοθήκης Ρόδου 
και την αριθ. 704/95 απόφαση του Δημοτικού Συμβουλίου 
Ρόδου, αποφασίζουμε: 

Εγκρίνουμε την αριθ. 16/95 απόφαση του Διοικητικού 
Συμβουλίου της Δημ. Πινακοθήκης Ρόδου με την οποία 
καταρτίζεται και ψηφίζεται ο Οργανισμός Εσωτερικής 
Υπηρεσίας της οος εξής: 

Άρθρο 1 

Τη Δημοτική Πινακοθήκη συγκροτούν: 

1. Το Τμήμα Διοικητικών Υπηρεσιών 

2. Το Γραφείο Ειδικού Συνεργάτη, 

Άρθρο 2 

Οι θέσεις του προσωπικού της Δημοτικής Πινακοθήκης, 
διαρθρωμένες κατά κλάδους, βαθμούς και ειδικότητες 
έχουν ο)ς ακολούθως: 

Α) Προσωπικό που διέπεται από τους Νόμους 1188/ 
1981, 1586/1986, 1832/1989 και το Π.Δ. 194/1988 και 
22/1990 όπως σήμερα ισχύουν. 


ΔΙΟΙΚΗΤΙΚΟ ΠΡΟΣΩΠΙΚΟ 

- Κλάδος ΠΕ2 Εφόρου 

Μία (1) θέση με βαθμό Δ-Α 

- Κλάδος ΠΕΙ Διοικητικού 

Μία (1) θέση με βαθμό Δ-Α 

- Κλάδος ΤΕ2 Συντηρητές έργων 

Δύο (2) θέσεις με βαθμό Δ-Α 

- Κλάδος ΔΕΙ Διοικητικού 

Πέντε (5) θέσεις με βαθμό Δ-Α 

- Κλάδος ΥΕ1 Κλητήρων, θυρωρών. Φυλάκων, Γενικών 
Καθηκόντω 

Πέντε (5) θέσεις με βαθμό Ε-Β 

- Κλάδος ΥΕ16 Καθαριστριών 

Μία (1) θέση με βαθμό Ε-Β 

Τα απαιτούμενα για κάθε ένα από τους παρακάτω Κλά¬ 
δους προσόντα είναι: 

- Κλάδος ΠΕ2, πτυχίο ή δίπλωμα τμήματος φιλολογίας ή 
ιστορίας και αρχαιολογίας ή αρχιτεκτονικής, ή Καλών Τε¬ 
χνών Α.Ε.Ι, της ημεδαπής ή ισότιμο πτυχίο αντίστοιχης ει¬ 
δικότητας, σχολών της αλλοδαπής και άριστη γνώση μιας 
γλώσσας που ορίζεται με την προοκήρυξη πλήρωσης της 
θέσης. 

- Κλάδος ΠΕΙ, πτυχίο ή δίπλωμα νομικής ή πολιτικών ή 
οικονομικών επιστημών ή σχολής Δημόσιας Διοίκησης 
Α.Ε.Ι. ή Κοινωνιολογίας ή Διοίκησης Επιχειρήσεων της 
ημεδαπής ή πτυχίο ή δίπλωμα Α.Σ.Ο.Ε.Ε. ή Π.Α.Σ.Π.Ε. ή 
ανωτάτων βιομηχανικών σχολών της ημεδαπής ή αλλοδα¬ 
πής. 

- Κλάδος ΤΕ2, πτυχίο ΤΕΙ συντηρητών έργων. 

- Κλάδος ΔΕΙ, απολυτήριος τίτλος Λυκείου ή 6θέσιου 
γυμνασίου ή ισότιμου σχολείου. 

- Κλάδος ΥΕ1 και ΥΕ16, απολυτήριος τίτλος υποχρεω¬ 
τικής εκπαίδευσης (απολυτήριο τριταξίου γυμνασίου) ή γιρ:^^ 
υποψηφίους που είχαν αποφοιτήσει μέχρι το 1980, απο¬ 
λυτήριο Δημοτικού σχολείου ή απολυτήριο κατώτερης τε¬ 
χνικής σχολής του Ν.Δ. 580/1970. 

Σύνολο θέσεων 


ΠΕ2 1 

ΠΕΙ 1 

ΤΕ2 2 

ΔΕΙ 5 

ΥΕ1 5 

ΥΕ16 1 

Σύνολο 15 


β) Προσωπικού που διέπεται από το Ν. 1188/1981 (άρ¬ 
θρο 242) Ν. 1416/1984 (άρθρο 67 παρ. 4) και το Π.Δ. 
410/1988 (άρθρο 84). 

Μία θέση ειδικού συνεργάτη του Προέδρου του Διοικη¬ 
τικού Συμβουλίου με σύμβαση εργασίας ιδιωτικού δικαίου 
αορίστου χρόνου, με προσόντα ειδική εμπειρία σε θέματα 
λειτουργίας Πινακοθηκών ή οργάνωσης εκθέσεων ή τε- 
χνοκριτικής εικατικών τεχνών. 

Άρθρο 3 

Η διάρθρωση των παραπάνω υπηρεσιών έχει ως εξής: 
1. Το Τμήμα Διοικητικών Υπηρεσιών συγκροτείται από 
τα παρακάτω Γραφεία: 
α) Γραφείο Εφόρου - Διευθυντή, 
β) Γραφείο Διοίκησης και Γραμματείας, 
γ) Γ ραφείο Συντήρησης έργων. 

δ) Γραφείο προσωπικού γενικών καθηκόντων - φυλά- 

κων και καθαριστριών. 

2. Το Γραφείο Ειδικού Συνεργάτη είναι αυτοτελές. 

Αρθρο 4 

Οι αρμοδιότητες και το αντικείμενο εργασίας και απα¬ 
σχόλησης κάθε υπηρεσίας είναι οι εξής: 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Ο Έφορος Διευθυντής ανήκει στον κλάδο ΠΕ2 Εφό¬ 
ρων και διευθύνει την όλη λειτουργία της Δημοτικής Πινα¬ 
κοθήκης. 

Εν ελλείψει αυτού προΓσταται υπάλληλος του κλάδου 
ΤΕ Διοικητικού - Λογιστικού και εν ελλείψει τούτου υπάλ¬ 
ληλος του κλάδου ΔΕ Διοικητικού - Λογιστικού. 

Ειδικότερα: 

- Μεριμνά για την εφαρμογή των νόμων, του παρόντος 
Οργανισμού Εσωτερικής Υπηρεσίας και των αποφάσεων 
του Διοικητικού Συμβουλίου χωρίς ψήφο και εισηγείται τα 
θέματα της ημερήσιας διάταξης που έχουν υπηρεσιακό 
χαρακτήρα. 

-Συνυπογράφει με τον Πρόεδρο τα χρηματικά εντάλ¬ 
ματα. 

- θεωρεί όλα τα εξερχόμενα πριν τα υπογράψει ο Πρόε¬ 
δρος, με έγγραφη δε εξουσιοδότηση από τον Πρόεδρο, 
μπορεί να υπογράψει τα διαβιβαστικά έγγραφα. 

-Τηρεί τους υπηρεσιακούς φακέλους των υπαλλήλων 
και γνωματεύει για την υπηρεσιακή τους επίδοση συντάσ- 
σοντας εκθέσεις. 

-Λαμβάνει γνώση όλων των εισερχομένων εγγράφων 
και εισηγείται στον Πρόεδρο κάθε υπηρεσιακή ενέργεια 
που απορρέει από αυτά. 

- Μεριμνά γενικά για την ενημέρωση του προσωπικού 
και ειδικότερα για την επιμόρφωση των υπαλλήλων, σχε¬ 
τικά με τη γνώση του αντικειμένου τους στη Δημοτική Πι¬ 
νακοθήκη και τα καθή κοντά τους. 

- Παραλαμβάνει, αποσφραγίζει, χαρακτηρίζει και μονα- 
γράφει την προς τη Δημοτική Πινακοθήκη, απευθυνόμενη 
αλληλογραφία και διανέμει αυτή στις οικείες υπηρεσίες, 
Τμήματα και Γραφεία, μέσω του Γραφείου πρωτοκόλλου - 
διεκπεραιώσεως. 

- Τηρεί το εμπιστευτικό πρωτόκολλο και το αρχείο εμπι- 
στευτικών εγγράφων της Δημοτικής Πινακοθήκης. 

- Μεριμνά για τη δημοσίευση των διακηρύξεων δημο¬ 
πρασιών, καθώς και των εγγράφων, πιστοποιητικών και 
αποφάσεων διαφόρων αρχών που χρήζουν δημοσίευ¬ 
σης. 

-Διευθύνει την οικονομική υπηρεσία δίνοντας προς 
αυτή τις απαιτούμενες κατευθύνσεις και εντολές, των 
οποίων ελέγχει την εφαρμογή. 

- Εποπτεύει την κατάρτιση του προϋπολογισμού εσό¬ 
δων και εξόδων της Δημοτικής Πινακοθήκης, παρακολου¬ 
θεί την πορεία της εκτέλεσής του και αποδεικνύει οσάκις 
παρίσταται ανάγκη, τις ενδεδειγμένες ενέργειες για την 
εξασφάλιση των εσόδων ή τη συγκράτηση των δαπα¬ 
νών. 

- Μελετά και εισηγείται τη λήψη μέτρων για τη βελτίωση 
της λειτουργίας της οικονομικής υπηρεσίας. 

ΓΡΑΦΕΙΟ ΓΡΑΜΜΑΤΕΙΑΣ 

Γ ραμματέας 

-Τηρεί βιβλίο απογραφής των ζωγραφικών πινάκων, 
γλυπτών και κάθε έργου τέχνης που ανήκει στην κυριό¬ 
τητα και χρήση της Δημοτικής Βιβλιοθήκης και μεριμνά για 
την ενημέρωσή του μετά από αγορές, πωλήσεις, δανεισμό 
ή ανταλλαγή έργων. 


- Παρίσταται στις συνεδριάσεις του Διοικητικού Συμ¬ 
βουλίου και τηρεί πρακτικά. 

- Καταχωρεί στο ειδικό βιβλίο της αποφάσεις και μερι¬ 
μνά για την υποβολή των αντιγράφων αρμοδίως για 
έγκριση. 

- Σε συνεργασία με τον Έφορο συγκντρώνει τα θέματα 
που είναι για συζήτηση συντάσσει την ημερησία διάταξη 
μετά τον προσδιορισμό των θεμάτων από τον Πρόεδρο και 
αποστέλλει στα μέλη του Διοικητικού Συμβουλίου την 
πρόκληση για τις συνεδριάσεις. 

- Μεριμνά για την καταχώρηση των εγγράφων στο βι¬ 
βλίο πρωτοκόλλου. 

- Συντάσσει τον προϋπολογισμό και τον υποβάλλει για 
ψήφιση στο Διοικητικό Συμβούλιο με σχετική εισηγητική 
έκθεση. 

- Εκδίδει τα χρηματικά εντάλματα πληρωμής μέσα στα 
όρια των πιστώσεων του προϋπολογισμού. 

- Συντάσσει τις μισθοδοτικές καταστάσεις του προσω¬ 
πικού και τηρεί όλα τα προβλεπόμενα βιβλία Λογιστη¬ 
ρίου. 

- Επεξεργάζεται τον απολογισμό της Δημοτικής Πινα¬ 
κοθήκης και υποβάλει αυτόν για ψήφιση στο Διοικητικό 
Συμβούλιο. 

Γ ραφέας 

- ΥποβοηθεΙ το γραμματέα στο έργο του 

- Τηρεί το βιβλίο πρωτοκόλλου και το Αρχείο της Πινα¬ 
κοθήκης και ασχολείται με τη δακτυλογράφηση κάθε εγ¬ 
γράφου. 

- Καταθέτει ανελλιπώς στο ταμείο του Δήμου τις πραγ¬ 
ματοποιούμενες εισπράξεις από τη διάθεση των εισιτη¬ 
ρίων και τηρεί τη ημερολόγιο κινήσεως επισκεπτών. 

ΓΡΑΦΕΙΟ ΣΥΝΤΗΡΗΣΗΣ ΕΡΓΩΝ 

Ο Προϊστάμενος του Γραφείου Συντήρησης Έργων, 
ανήκει στο κλάδο ΤΕ2 συντηρητών έργων. 

- Φροντίζει για την επιστημονική συντήρηση και φύλαξη 
των πινάκων και λοιπών κατλλιτεχνικών έργων, της Δημο¬ 
τικής Πινακοθήκης. 

- Επιμελείται για την οργάνωση και λειτουργία εργα¬ 
στηρίου συντήρησης έργων, εξοπλισμένου με τα τεχνικά 
μέσα και εργαλεία που απαιτούνται. 

ΓΡΑΦΕΙΟ ΓΕΝΙΚΩΝ ΚΑΘΗΚΟΝΤΩΝ ΦΥΛΑΚΩΝ ΚΑΙ 
ΚΑΘΑΡΙΣΤΡΙΩΝ 

Προσωππικό γενικών καθηκόντων 

Φροντίζουν για την τήρηση της τάξης στους εκθεσια¬ 
κούς χώρους, τη φύλαξη των έργων τέχνης, την τοποθέ¬ 
τηση και αφαίρεση των έργων και ενεργούν διάφορες 
εσωτερικές και εξωτερικές εργασίες, ανάλογα με τις ανά¬ 
γκες της Δημοτικής Πινακοθήκης και σύμφωνα με τις απο¬ 
φάσεις της Δ/νσης και της Διοίκησης. 

Καθαρίστρια 

Φροντίζει να διατηρεί τους εσωτερικούς και εξωτερι¬ 
κούς χώρους της Πινακοθήκης καθαρούς. 

Άρθρο 5 

Τα θέματα που αφορούν στους διορισμούς, στα καθή¬ 
κοντα, στους περιορισμούς, στην αστική ευθύνη, στα δι¬ 
καιώματα, στις μεταβολές υπηρεσιακής κατάστασης, στο 
πειθαρχικό δίκαιο και στη λύση της υπαλληλικής ή εργα¬ 
σιακής σχέσης, του τακτικού και του με σχέση εργασίας 
ιδιωτικού δικαίου προσωπικού, που υπάγεται στις διατά¬ 
ξεις του παρόντος Οργανισμού καθορίζονται από την εκά- 
στοτε ισχύουσα νομοθεσία «περί καταστάσεως προσωπι¬ 
κού των ΟΤΑ». 

Αρθρο 6 

Οι πιο πάνω δημιουργημένες οργανικές θέσεις, κατα¬ 
λαμβάνονται κατά την οριζόμενη νόμιμη διαδικασία από το 
προσωπικό που υπηρετεί κατά την έναρξη ισχύος του πα¬ 
ρόντος Οργανισμού Εσωτερικής Υπηρεσίας που έχει για 
κάθε θέση, οριζόμενα προσόντα και τίτλους σπουδών. Τυ- 
χόν πλεονάζοντες εργατοϋπάλληλοι, διατηρούνται στην 
Υπηρεσία θεωρημένοι ότι κατέχουν προσωρινές προσω¬ 
ποπαγείς θέσεις οι οποίες καταργούνται αυτοδίκαια με 
τον καθ' οιονδήποτε τρόπο κένωσης τους. Η κατανομή 
του προσωπικού στις Δ/νσεις, Τμήματα και τα Γραφεία, 
ενεργείται με απόφαση Πρέδρου όπως ο νόμος προβλέ¬ 
πει. 

Άρθρο 7 

Οι υπάλληλοι υποχρεούνται πέρα από τα υπηρεσιακά 
τους καθήκοντα που περιγράφονται στον παρόντα Οργα¬ 
νισμό, να αλαλαμβάνουν υπό την ευθύνη τους τα υπηρε¬ 
σιακά αντικείμενα ή να εκτελούν τις υπηρεσιακές εργα¬ 
σίες που ανατίθενται σ' αυτούς. 

Ειδικότερα 

α) Οι Προϊστάμενοι Γραφείων, Τμημάτων Δ/νσεων, συ¬ 
ντάσσουν, μονογράφουν και είναι υπεύθυνοι για την νομι¬ 
μότητα των εγγράφων που υπογράφονται από τον Πρόε¬ 
δρο και που είναι της αρμοδιότητας της Υπηρεσίας που 
προϊστανται και συνυπεύθυνοι στις περιπτώσεις συνυπο- 
γραφής αν τα έγγραφα συνετάγησαν από υπηρεσιακή μο¬ 
νάδα. 

β) Παρίστανται στις συνερδιάσεις του Διοικητικού Συμ¬ 
βουλίου όταν κατ’ αυτές συζητούνται θέματα της αρμο¬ 
διότητας της Υπηρεσίας τους ώστε να παρέχουν στοιχεία 
και άλλες πληροφορίες σχετικές με τα θέματα που θα συ- 
ζητούνται. 

Άρθρο 8 

Το προσωπικό της Δημοτικής Πινακοθήκης σε περί- 
πτοαση διάλυσης της θα απορροφηθεί από τον Δήμο Ρό¬ 
δου. 

Άρθρο 9 

Ο παρών Οργανισμός Εσωτερικής Υπηρεσίας ισχύει 
από τη δημοσιέυσή του στην Εφημερίδα της Κυβερνή- 
σεως. 

Η παρούσα απόφαση προκαλεί δαπάνη σε βάρος του 
προϋπολογισμού της Δημοτικής Πινακοθήκης το ύψος 
της οποίας δεν μπορεί να προβλεφθεί. 

Για την ανωτέρω δαπάνη έχει εγγράφει πίστωση προϋ¬ 
πολογισμού της Δημοτικής Πινακοθήκης ύψους 
20.000.000 δρχ. με ΚΑΕ 05.111/1. 

Ομοίως για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 12Αυγούστου 1996 

Με εντολή Περ/κού Δ/ντή 
Ο Αναπλ. Περ/κού Δ/ντή 
ΡΙΖΟΣ ΡΙΖΟΠΟΥΛΟΣ 


Αριθ. 4631 (7) 

Σύσταση Επιτροπής Δημοτικού Συμβουλίου Χρυσόβων 
Κοιν. Σιβίστας Ν. Ευρυτανίας. 

Ο ΑΝ/ΤΗΣ ΠΕΡ/ΚΟΥ Δ/ΝΤΗ Ν. ΕΥΡΥΤΑΝΙΑΣ 
Έχοντας υπόψη: 

1. Τις διατάξεις: α) της παράγρ. 8-15 του άρθρου 5 του 
Ν. 1894/90, «Για την Ακαδημία Αθηνών και άλλες εκπαι¬ 
δευτικές διατάξεις» (Α’ 110) και β) του άρθρου 190 του 
Δημοτικού και Κοινοτικού Κώδικα (Π.Δ. 410/95) (Α’ 145). 

2. Τις διατάξεις του Ν. 2158/93. 

3. Την αρ. 11 /95 απόφαση του Κοινοτικού Συμβουλίου 
Σιβίστας του Νομού Ευρυτανίας για σύσταση σχολικής 
επιτροπής, αποφασίζουμε: 

1. Συστήνουμε στην Κοινότητα Σιβίστας του Νομού Ευ¬ 
ρυτανίας ίδιο νομικό πρόσπωπο με την επωνυμία Σχολική 
Επιτροπή Δημοτικού Σχολείου Χρυσόβων Σιβίστας. 

Η συνιστώμενη με την απόφαση αυτή σχολική επιτροπή 
διοικείται 5μελές διοικητικό συμβούλιο, αποτελούμενο 
από: 

1) Εκάστοτε Πρόεδρο της Κοινότητας, ως Πρόεδρο της 
Σχολικής Επιτροπής. 

2) Δύο (2) Κοινοτικούς Συμβούλους της Κοινότητας. 

3) Τον εκάστοτε Δ/ντή του Δημοτικού Σχολείου. 

4) Ένα (1) εκπρόσωπο γονέων και κηδεμόνων. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1995-1996. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς, αναλωσί¬ 
μων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Δεν προκαλείται δαπάνη από τη σύσταση του Νομικού 
Προσώπου. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η από(ραση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 29 Αυγούστου 1996 

Ο Αν/τής Περ/κού Δ/ντή 
ΣΠΥΡΟΣ ΚΑΡΑΓΙΑΝΝΗΣ 

-♦- 

Αριθ. Οικ. 17146 (8) 

Ορισμός μελών Διοικητικής Επιτροπής Στρατιωτικών Επι¬ 
τάξεων. 

Ο Δ/ΝΤΗΣ ΠΕΡΙΦ/ΚΗΣ Δ/ΣΗΣ Ν. ΛΑΡΙΣΑΣ 

Με την αρίθ. 12680 απόφαση του Δ/ντή Περ/κής Δ/σης 
Λάρισας ορίστηκαν τα μέλη της Διοικητικής Επιτροπής 
Στρατιωτικών Επιτάξεων για το έτος 1996 ως εξής: 

Τακτικά Μέλη: 

1. Χαράλαμπος Παπακώστας. Πρωτόδικης 

2. Μαρίνα Συριγγέλα, Πρωτόδικης 


3, Χρήστος Χρήστου, Αν/χης (ΜΧ) 

4, Αθανάσιος Αντωνόπουλος, Αν/χης (ΜΧ) 

5, Γεώργιος Κανάκης, Προϊστάμενος Β' Δ.ΟΎ. Λάρι¬ 
σας. 

Αναπληρωματικά Μέλη: 

1. Ευστάθιος Τσούτσιας, Πρωτόδικης 

2. Ευαγγελία Καρδάση, Πρωτόδικης 

3. Αριστείδης Μπέλος, Αν/χης (ΜΧ) 

4. Αθανάσιος Δημάδης, Τ/χης (Ο) 

5. Νόμιμος αναπληρωτής του. 

Γραμματέας της Επιτροπής ορίστηκε η υπάλληλος της 
Περ/κής Διοίκησης Βασιλική Καλαντζή αναπληρούμενη 
από τον Ιωάννη Τζιμούλη, υπάλληλο επίσης της Περίφ/ 
κής Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Αυγούστου 1996 
Με εντολή Γ.Γ.Π. Θεσσαλίας 
Ο Δ/ντής Περ/κής Δ/σης 
Γ. ΜΠΟΥΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοαιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 423955 


5230841 

25ης Μαρτίου 21 Τ.Κ. 541 00 

423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 

4136402 


5249547 

Νικήτα 6-8 Τ.Κ. 185 31 

4171307 

Πώληση Φ.Ε.Κ. 

5239762 

ΠΑΤΡΑ 

(061) 271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 . 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 


Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ονά βσέλιδο ή μέρος αυτού 



ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.ΑΈ. Προϋπολογισμού 
2531 


Α' (Νόμοι, Π.Δ., Συμβάσεις κτλ.) 

Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπολλι*)λων) 
Δ' (Απαλλοτριώσεις, πολεοδομία κτλ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχάντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.1.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε 
Προκηρύξεων Α.Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ ΕΠ.Ε 


30.000 δρχ. 
50.000 · 
10.000 . 
50.000 . 
25.000 . 
10.000 . 
5.000 » 
10.000 . 
3.000 . 
150.000 · 
10.000 . 


120.000 . 


Κ.Α.Ε. εσόδου υπέρ 
ΤΑΠΕΤ 3512 


1.500 δρχ. 

2.500 . 
500 . 

2.500 · 
1.250 . 

500 « 
250 . 
500 « 
150 » 

7.500 . 
500 . 


6.000 · 


• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου· πρέπει να στέλνεται στην Υπηρεσία του Εθνικού Τυπογραςρείου. 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
■ (Καποδιστρίου 34 - Αθήνα) και στις άλλες πόλεις από το Δημόσια Ταμεία. 

• Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με. το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οδ.ΟΟ' ό€ι>ς 13.00* 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 























